Aleksander Nevski katedraal (Sofia)
Aleksander Nevski katedraal (bulgaaria keeles Храм-паметник "Свети Александър Невски") on õigeusu kirik Bulgaaria pealinnas Sofias. Aleksander Nevski katedraal on Bulgaaria Õigeusu Kiriku patriarhi katedraal. Kirik sai nime Aleksander Nevski järgi. Katedraal paikneb 3170 m² suurusel alal ja mahutab 5000–7000 inimest. See on Serbia pealinnas asuva Püha Sava kiriku järel suuruselt teine kirik Balkanil.